פרס בוקר הבין-לאומי

פרס בוקר הבין-לאומי (באנגלית: International Booker Prize), שנקרא בעבר פרס מאן בוקר הבין-לאומי (באנגלית: Man Booker International Prize), הוא פרס ספרותי בינלאומי הניתן בבריטניה. הקמת הפרס הוכרזה ביוני 2004, כהשלמה לפרס בוקר הוותיק יותר, המוענק רק לסופרים מחבר העמים הבריטי, מאירלנד ומזימבאבווה. שני הפרסים מוענקים על ידי קבוצת מאן  הבריטית, ונהנים מיוקרה רבה.

בשנים 2005–2015 ניתן הפרס אחת לשנתיים לסופר חי, על מכלול יצירתו שיצא לאור לאנגלית. המועמדים לפרס נקבעו על ידי חבר השופטים. הפרס היה בסך 60,000 ליש"ט, וסופר יכול היה לזכות בו רק פעם אחת בימי חייו. לסופר הזוכה ניתנה זכות לבחור מתרגם של ספריו לאנגלית, וזה זכה בפרס בסך 15,000 ליש"ט.

החל משנת 2016 הפרס ניתן לספר יחיד שתורגם לאנגלית. הפרס הוא בסך 50,000 ליש"ט ומתחלק שווה בשווה בין הסופר והמתרגם. בנוסף ניתן פרס של 1,000 ליש"ט לכל אחד מהסופרים והמתרגמים שברשימה המצומצמת של המועמדים לפרס. בתהליך בחירת הספר הזוכה נוצרת תחילה רשימה של 12 או 13 מועמדים, ממנה נבחרת רשימה מצומצמת שבה שישה מועמדים, וממנה נבחר הזוכה.

הזוכים בפרס
בשנים 2005–2015
 שנה  שם הזוכה  מדינה  שפת כתיבה  מסורת ספרותית 2005  איסמעיל קאדרה    אלבנית  ספרות אלבנית 2007  צ'ינואה אצ'בה    אנגלית  ספרות ניגרית 2009  אליס מונרו    אנגלית  ספרות קנדית 2011  פיליפ רות    אנגלית  ספרות אמריקאית 2013  לידיה דייוויס    אנגלית  ספרות אמריקאית 2015  לאסלו קרסנהורקאי    הונגרית  ספרות הונגרית

משנת 2016 ואילך
 שנה  שם הזוכה  מדינה  יצירה  מתרגם  שפת כתיבה  מסורת ספרותית 2016  האן קאנג    הצמחונית  דבורה סמית'  קוריאנית  ספרות קוריאנית 2017  דויד גרוסמן    סוס אחד נכנס לבר  ג'סיקה כהן  עברית  ספרות עברית 2018  אולגה טוקרצ'וק    טיסות  ג'ניפר קרופט  פולנית  ספרות פולנית 2019  ג'וקהא אלהרטי    גופים שמימיים  מרילין בות'  ערבית  ספרות ערבית 2020  מריקה לוקאס ריינוולדה    De avond is ongemak  מיקלה האצ׳יסון  הולנדית 2021דויד דיופבלילה כל הדם שחוראנה מושוואקיס

שנת 2017
בשנת 2017 זכו הסופר דויד גרוסמן מישראל על ספרו "סוס אחד נכנס לבר" שנכתב בעברית, והמתרגמת לאנגלית ג'סיקה כהן. בכך היה גרוסמן לסופר הישראלי הראשון שזכה בפרס זה. סכום הזכייה, 50,000 ליש"ט, התחלק בינו ובין המתרגמת. יושב ראש ועדת השופטים של הפרס, ניק בארלי, שהוא גם מנהל פסטיבל הספרים הבינלאומי של אדינבורו שבסקוטלנד, אמר בנימוקי מתן הפרס:
"דויד גרוסמן ניסה בשאפתנות להלך על חבל דק בדמות רומאן, והצליח בכך באופן מרהיב. 'סוס אחד נכנס לבר' מפנה זרקור אל השפעות האבל, בלי שמץ של רגשנות. הדמות המרכזית מאתגרת ופגומה, אך לחלוטין מרתקת. נפלנו שדודים מהנכונות של גרוסמן לקחת סיכונים רגשיים, כמו גם סגנוניים: כל משפט הוא בעל משמעות, כל מילה חשובה, בדוגמה העילאית הזו למלאכת הכותב".

הספר ראה אור באנגליה בהוצאת ג'ונתן קייפ, וזכה מול 126 מתחרים ב"רשימה הארוכה", שצומצמה לשישה ספרים ב"רשימה הקצרה" הסופית, שכללה אותו ואת הסופרים:
 סמנתה שוובלין מארגנטינה על ספר הביכורים שלה, "Fever Dream"
 מתיאס אנאר מצרפת על ספרו "Compass", שזכה שנתיים קודם בפרס גונקור
 רוי יקובסן מנורווגיה על ספרו "הבלתי נראים", שתורגם לעברית בהוצאת כתר ב–2015
 דורתה נורס מדנמרק על ספרה "Mirror, Shoulder, Signal"
 עמוס עוז מישראל על ספרו "הבשורה על-פי יהודה", שיצא בעברית בהוצאת כתר ב-2015.

קישורים חיצוניים



הערות שוליים

*
בוקר הבינלאומי
קטגוריה:פרס בוקר